b'\n_START_ARTICLE_\nJuha Lappalainen\n_START_PARAGRAPH_\nJuha Antero Lappalainen (s. 8. huhtikuuta 1947 Rantasalmi) on Helsingin yliopiston prosessi\xc2\xadoikeuden emeritusprofessori. H\xc3\xa4n on varatuomari ja oikeustieteen tohtori. H\xc3\xa4nest\xc3\xa4 tuli oikeustieteen kandidaatti vuonna 1971 ja lisensiaatti vuonna 1977, ja tohtoriksi h\xc3\xa4n v\xc3\xa4itteli Helsingin yliopistossa vuonna 1986. H\xc3\xa4n oli korkeimman oikeuden esittelij\xc3\xa4 vuonna 1978, Suomen Asian\xc2\xadajaja\xc2\xadliiton sihteeri vuosina 1987\xe2\x80\x931988, kurinpitolautakunnan ja Keskuskauppakamarin v\xc3\xa4lityslautakunnan j\xc3\xa4sen vuosina 1998\xe2\x80\x932001. Vuodesta 2000 l\xc3\xa4htien h\xc3\xa4n on ollut Suomalaisen tiedeakatemian j\xc3\xa4sen._NEWLINE_Lappalaisen tutkimuskohteena ovat olleet vahingonkorvaus- sek\xc3\xa4 rikos- ja prosessioikeus.'